Αλεξάνδρεια, 16- 1- 2019

Αριθμ. Πρωτ. : 8

****

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦ. Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ

***1ο ΓΥΜΝΑΣΙΟ ΑΛΕΞΑΝΔΡΕΙΑΣ***

Ταχ. Δ/νση : Ελευθερίου Βενιζέλου 97

Τ.Κ. : 593 00, ΑΛΕΞΑΝΔΡΕΙΑ

Πληροφορίες: Λαφάρας Ευάγγελος

Τηλέφωνο και FAX : 23330 – 23454

email: mail@1gym-alexandr.ima.sch.gr

Προς : Δ.Δ.Ε ΗΜΑΘΙΑΣ

**ΚΟΙΝΟΠΟΙΗΣΗ**

**ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : «Πρόσκληση κατάθεσης προσφοράς για διδακτική επίσκεψη.»**

Το 1ο Γυμνάσιο Αλεξάνδρειας ζητά κατάθεση προσφορών για πραγματοποίηση διδακτικής επίσκεψης στο πλαίσιο του μαθήματος Νεοελληνικής Λογοτεχνίας Α΄, Β΄, Γ΄ Γυμνασίου, στο θέατρο Σοφούλη και στη Μονή Λαζαριστών Θεσσαλονίκη, σύμφωνα με την Υ.Α 129287/Γ2/02-12-2011, άρθρο 14 , (ΦΕΚ 2769/τ.Β΄/02-12-2011**)**. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως τη Δευτέρα 21/1/2019 και ώρα 12:00.

Η διδακτική επίσκεψη θα πραγματοποιηθεί την Τρίτη 29/1/2019 και θα συμμετέχουν:

α) 124 μαθητές/τριες της Α΄ Γυμνασίου για το θέατρο Σοφούλη Θεσσαλονίκη, οι οποίοι θα συνοδεύονται από 9 καθηγητές και θα ακολουθήσουν το παρακάτω πρόγραμμα:

08:15 Αναχώρηση από Αλεξάνδρεια για το θέατρο Σοφούλη.

9:30 Άφιξη στο θέατρο Σοφούλη.

10:00 – 12:00 Παρακολούθηση θεατρικής παράστασης.

12:30 Αναχώρηση από Θεσσαλονίκη και επιστροφή στην Αλεξάνδρεια.

β) 156 μαθητές/τριες της Β΄ και Γ΄ Γυμνασίου για τη μονή Λαζαριστών Θεσσαλονίκη, οι οποίοι θα συνοδεύονται από 12 καθηγητές και θα ακολουθήσουν το παρακάτω πρόγραμμα:

08:15 Αναχώρηση από Αλεξάνδρεια για τη μονή Λαζαριστών.

9:30 Άφιξη στη μονή Λαζαριστών

10:00 – 12:00 Παρακολούθηση θεατρικής παράστασης.

12:30 Στάση για φαγητό

14:30 Αναχώρηση από Θεσσαλονίκη και επιστροφή στην Αλεξάνδρεια.

Το μεταφορικό μέσο που θα χρησιμοποιηθεί είναι το λεωφορείο.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών:** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή/ντριας του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή/ντρια του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί , ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής..

ii. Η Ασφάλεια αστικής επαγγελματικής ευθύνης.

iii. Το συνολικό κόστος της εκδρομής και κόστος ανά μαθητή.

iv. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

**Ο Διευθυντής**

**Λαφάρας Ευάγγελος**